**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2020 m. vasario 4 d. Nr. TAR1-

Klaipėda

 Posėdis įvyko 2020-01-31, posėdžio pradžia 15:00 val.

Posėdžio pirmininkė - Sandra Sirutienė.

 Posėdžio sekretorė - Ieva Krušaitė.

 Dalyvauja: Aistė Andruškevičiūtė (Valadkienė), Arūnas Andziulis, Roma Fabijonavičiūtė-Genienė, Romaldas Idzelevičius, Dalia Jakulytė, Saulius Liekis, Liudvika Kuzminčiūtė, Daiva Palubinskaitė, Agnė Zabrynaitė, Jolanta Skrabulienė.

Svečiai: Gotfridas Tapinas, Virginijus Partaukas.

 DARBOTVARKĖ:

1. Dėl Klaipėdos miesto Nevyriausybinių organizacijų tarybos pirmininko pavaduotojo išrinkimo.
2. Dėl atstovų (iš Klaipėdos miesto Nevyriausybinių organizacijų tarybos) delegavimo į savivaldybės administracijos sudaromą darbo grupę Klaipėdos miesto Nevyriausybinių organizacijų tarybos nuostatų pakeitimui.
3. Einamieji klausimai.

1. SVARSTYTA. Klaipėdos miesto nevyriausybinių organizacijų tarybos ( toliau –NVO) pirmininko pavaduotojo išrinkimas.

Pirmininkė Sandra Sirutienė Klaipėdos miesto Nevyriausybinių organizacijų tarybos narius informavo, kad remiantis NVO tarybos nuostatais, savivaldybės tarybai patvirtinus NVO tarybos pirmininką nevyriausybinės organizacijos atstovą, pavaduotoju turi būti išrinktas savivaldybės institucijos ar įstaigos atstovas.

Sandra Sirutienė pirmininko pavaduotojo pareigoms siūlė Klaipėdos miesto savivaldybės administracijos jaunimo reikalų koordinatorės Aistės Andruškevičiūtės (Valadkienės) kandidatūrą.

Aistei Andruškevičiūtei (Valadkienei) sutikus, Klaipėdos miesto NVO tarybos pirmininko pavaduotojo rinkimai narių siūlymu įvyko atviru balsavimu („už“ balsavo – 10, „susilaikė“ - 1).

NUTARTA:

NVO tarybos pirmininko pavaduotoja išrinkta Klaipėdos miesto savivaldybės administracijos jaunimo reikalų koordinatorė Aistė Andruškevičiūtė (Valadkienė).

2. SVARSTYTA. Atstovų (iš Klaipėdos miesto NVO tarybos) delegavimas į savivaldybės administracijos sudaromą darbo grupę Klaipėdos miesto nevyriausybinių organizacijų tarybos nuostatų pakeitimui.

Pirmininkė informavo, kad pasikeitus Lietuvos Respublikos nevyriausybinių organizacijų plėtros įstatymui (2019-12-05 įstatymas Nr. XIII-2626) Klaipėdos miesto savivaldybės administracija sudaro darbo grupę Klaipėdos miesto NVO tarybos nuostatų pakeitimui (patvirtinti Klaipėdos miesto savivaldybės tarybos 2014-07-31 sprendimu Nr. T2-156) ir prašo deleguoti du Klaipėdos miesto NVO tarybos narius į sudaromą darbo grupę.

NVO tarybos nariai siūlė pirmininkės Sandros Sirutienės kandidatūrą.

Sandrai Sirutienei sutikus būti deleguotai į darbo grupę, bendru sutarimu NVO tarybos nariai nusprendė į darbo grupę deleguoti Klaipėdos miesto NVO tarybos pirmininkę Sandrą Sirutienę.

NVO tarybos pirmininkė bei NVO tarybos nariai svarstė kitų narių kandidatūras į sudaromą darbo grupę.

Pirmininkė Klaipėdos miesto NVO tarybos nariams siūlė rinktis iš dviejų kandidatų. Siūlė Sauliaus Liekio ir Agnės Zabrynaitės kandidatūras.

S. Liekiui ir A. Zabrynaitei sutikus. NVO tarybos narių siūlymu rinkimai įvyko atviru balsavimu.

Tarybos nariai balsavo už Saulių Liekį (7 balsai) ir Agnę Zabrynaitę (3 balsai), vienas tarybos narys susilaikė nuo balsavimo.

NUTARTA:

Į sudaromą darbo grupę nutarta deleguoti Asociacijos visuomeninio judėjimo „Permainų Klaipėda“ tarybos narę ir Klaipėdos miesto NVO tarybos pirmininkę Sandrą Sirutienę bei Asociacijos „Mano miestas Klaipėda“ narį Saulių Liekį.

3. SVARSTYTA. Einamieji klausimai.

NVO tarybos nariai siūlė pasidaryti NVO veiklos planą.

Sandra Sirutienė NVO narius supažindino su Aktyvių piliečių fondu (APF).

Vyko diskusija.

NUTARTA:

Pasidaryti bendrą el. paštą, kad visi NVO nariai galėtų el. paštu NVO pirmininkei teikti siūlymus dėl NVO veiklos plano.

Posėdžio pabaiga 15:45 val.

Posėdžio pirmininkė Sandra Sirutienė

Posėdžio sekretorė Ieva Krušaitė